ddrg/super_eurlex huggingface dataset:
(8)

Pariisi kokkuleppele allakirjutamist liidu poolt käsitlevale ettepanekule lisatud teatises rõhutab komisjon, et kogu maailmas puhtale energiale üleminekuks on vaja muuta investeerimistavasid ja -stiimuleid kõigis poliitikavaldkondades. Liidu tähtsaim prioriteet on elujõulise energialiidu loomine, et tagada oma kodanikele kindel, jätkusuutlik, konkurentsivõimeline ja taskukohane energia. Selle saavutamiseks on vaja jätkata ulatuslike kliimameetmete rakendamist ja muude energialiidu aspektide edendamist.
(61)

Komisjon täheldab, et renditasu, mida PSV maksma peab, on suurem kui sellise laenu turumäärast, kui võetakse arvesse erinevusi müügi- ja tagasirenditehingu ning laenu vahel. Kõige märkimisväärsem erinevus on seotud asjaoluga, et kui PSV jätaks pärast omavalitsuselt laenu kättesaamist oma kohustused täitmata, saaks omavalitsus parimal juhul tagasi üksnes fiktiivse laenusumma. Tal ei oleks võimalik saada maatüki väärtuse suurenemisest rohkem kasu kui fiktiivne laenusumma. Müügi- ja tagasirendilepingus on sätestatud, et omavalitsusest saab rendilepingu alguses maatüki omanik ning kui maksed ei laeku, saab ta täieliku omandiõiguse. Omavalitsus rõhutab seda aspekti meetme üle otsustamisel, arvestades eelkõige seda, et maatüki tagatud täielik käsutusõigus pärast PSV-poolset võimalikku kohustuste täitmata jätmist kaldub omavalitsuse kasuks kõrvale Hollandi õiguse üldsätetest (põhjendus 59). Maa väärtuse mis tahes suurenemine (pärast laenutingimuste kinnitamist) oleks seega kasulik vaid omavalitsusele.
(47)

Abimeetmete hindamiseks vastavalt aluslepingu artikli 107 lõike 3 punktile c on komisjon andnud välja terve rea määrusi, raamistikke, suuniseid ja teatisi, milles käsitletakse abi vorme ning horisontaalseid või valdkonnapõhiseid otstarbeid, milleks abi antakse. Arvestades, et MVV seisis finantsraskustega silmitsi ajal, mil meetmed võeti, ja et abi andis omavalitsus, et neid raskusi leevendada, on komisjon arvamusel, et asjakohane on hinnata, kas suunistes (16) sätestatud kriteeriumeid võib kohaldada. Komisjon märgib seoses sellega, et suunised ei välista professionaalset jalgpalli. Suunised hõlmavad seega nimetatud majandustegevust.
(49)

ELi toimimise lepingu artikli 107 lõike 1 järgi on meede riigiabi, kui see kahjustab või ähvardab kahjustada konkurentsi ja liidusisest kaubandust. Vaatlusaluseid meetmeid kohaldatakse kõigi ettevõtjate suhtes, kes saavad Ungaris tubakatoodete tootmiselt ja turustamiselt käivet. Ungari tubakatööstus on konkurentsile avatud ning sellele on iseloomulik teiste liikmesriikide ja rahvusvaheliste ettevõtjate kohalolu, mistõttu tööstuse teatavatele ettevõtjatele antav abi võib kahjustada liidusisest kaubandust. Kuivõrd meetmetega vabastatakse väiksema käibega ja tingimustele vastavaid investeeringuid tegevad ettevõtjad maksukohustusest, mis oleks nende suhtes kehtinud juhul, kui nad oleksid pidanud tasuma sama suurt ravikindlustusmaksu nagu suure käibega ettevõtjad ja ettevõtjad, kes ei ole investeeringuid teinud, siis kujutab kõnealuste meetmete alusel antud abi endast tegevusabi, sest see vabastab need ettevõtjad kulust, mida nad oleksid tavaolukorras pidanud oma igapäevases juhtimises või tegevuses kandma. Euroopa Kohus on olnud järjekindlalt seisukohal, et tegevusabi kahjustab konkurentsi (17) ja seega tuleks järeldada, et igasugune nendele ettevõtjatele antav abi kahjustab või ähvardab kahjustada konkurentsi, kuna see tugevdab nende rahalist seisu Ungari tubakaturul. Järelikult meetmed kahjustavad või ähvardavad kahjustada konkurentsi ja liidusisest kaubandust.
(39)

Fiskaalkavade kohta on Euroopa Liidu Kohus otsustanud, et meetme valikulisust tuleb põhimõtteliselt hinnata kolmeastmelise analüüsi teel (14). Esiteks määratakse kindlaks liikmesriigis kohaldatav tavapärane või normaalne maksukord: „võrdlussüsteem“. Teiseks tuleks kindlaks teha, kas asjaomane meede on selle süsteemi suhtes erandlik selle poolest, et teeb vahet erinevatel ettevõtjatel, kes on süsteemi olemuslikke eesmärke arvestades võrreldavas faktilises ja juriidilises olukorras. Kui meede ei ole erand võrdlussüsteemist, ei ole see valikuline. Kui ta seda on (ja on seetõttu esmapilgul valikuline), tuleb teha analüüsi kolmandas etapis kindlaks, kas erandit loov meede on põhjendatud (võrdlus)maksusüsteemi olemuse või üldskeemiga (15). Kui esmapilgul valikuline meede on süsteemi olemuse või üldskeemiga põhjendatud, ei käsitleta seda valikulisena ning seetõttu ei kuulu see aluslepingu artikli 107 lõike 1 kohaldamisalasse.
(2)

Läbirääkimiste käigus koostatud muutmisprotokolli tekst kajastab nõuetekohaselt nõukogu antud läbirääkimisjuhiseid, kuna sellega viiakse Euroopa Ühenduse ja Monaco Vürstiriigi vaheline nõukogu direktiivis 2003/48/EÜ sätestatud meetmetega samaväärsete meetmete kohaldamist käsitlev leping (3) („leping“) kooskõlla automaatse teabevahetuse alaste rahvusvahelise tasandi uusimate arengusuundadega, nimelt Majanduskoostöö ja Arengu Organisatsioonis (OECD) välja töötatud finantskontode maksualase teabe automaatse vahetuse ülemaailmse standardiga. Liit, selle liikmesriigid ning Monaco Vürstiriik on aktiivselt osalenud OECD ülemaailmse foorumi töös kõnealuse standardi väljaarendamise ja rakendamise toetamiseks. Lepingu tekst, nagu seda on muudetud muutmisprotokolliga, on liidu ja Monaco Vürstiriigi vahelistes suhetes ülemaailmse standardi rakendamise õiguslik alus.
(2)

Komisjoni esitatud strateegia „Euroopa 2020: aruka, jätkusuutliku ja kaasava majanduskasvu strateegia“ (strateegia „Euroopa 2020“) võimaldab liidul suunata oma majandus aruka, jätkusuutliku ja kaasava majanduskasvu teele, millega kaasneb kõrge tööhõive tase ning suur tootlikkus ja sotsiaalne ühtekuuluvus. Viis peamist eesmärki on ühised eesmärgid, millest liikmesriigid oma tegevuses juhinduvad ning milles on arvesse võetud liikmesriikide suhtelist lähtepositsiooni ja eripära ning liidu seisukohti ja olukorda. Nõukogu võttis 14. juulil 2015 vastu soovituse (EL) 2015/1184 (4) liikmesriikide ja Euroopa Liidu majanduspoliitika üldsuuniste kohta. Lisaks võttis nõukogu 5. oktoobril 2015 vastu otsuse (EL) 2015/1848 (5) liikmesriikide tööhõivepoliitika suuniste kohta („tööhõivesuunised“). Need kaks suunist moodustavad koondsuunised strateegia „Euroopa 2020“ rakendamiseks („Euroopa 2020“ koondsuunised). Euroopa tööhõivestrateegial on strateegia „Euroopa 2020“ tööhõive- ja tööturueesmärkide rakendamises otsustav roll.
(6)

Kõik kavandatud muudatused on õigustatud ja kasulikud ning neid tuleks toetada. Seepärast on asjakohane kindlaks määrata liidu nimel võetav seisukoht seoses ADRi lisades ja ADNile lisatud eeskirjades tehtavate muudatustega, nagu need on esitatud lisas,
(2)

Kokkuleppe artiklis 13 on sätestatud, et kokkuleppe enda ja selle lisade muudatused tuleb vastu võtta sel teel, et kokkuleppeosaline esitab muudatusettepaneku teksti sisaldava teatise ÜRO peasekretärile, kes edastab selle kõigile kokkuleppeosalistele. Kui ükski kokkuleppeosaline ei esita vastuväiteid kuue kuu jooksul pärast kuupäeva, millal peasekretär on muudatusettepanekud edastanud, jõustuvad muudatusettepanekud kõikide kokkuleppeosaliste suhtes kolme kuu möödumisel pärast selle kuuekuulise perioodi lõppu.
ET Euroopa Liidu Teataja L 274/31

NÕUKOGU OTSUS (ÜVJP) 2016/1791,

12. juuli 2016,

Euroopa Liidu ja Kesk-Aafrika Vabariigi vahelise kirjavahetuse vormis lepingu (mis käsitleb Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) staatust) liidu nimel allkirjastamise ja sõlmimise kohta

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,

võttes arvesse liidu välisasjade ja julgeolekupoliitika kõrge esindaja ettepanekut

ning arvestades järgmist:

(1) Nõukogu võttis 19. aprillil 2016 vastu otsuse (ÜVJP) 2016/610 (1) Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA), milles nähakse ette, et liidu juhitavate üksuste ja isikkoosseisu staatust, sealhulgas privileege, immuniteete ja täiendavaid tagatisi, mida on vaja nende ülesannete täitmiseks ja missiooni sujuvaks läbiviimiseks, käsitletakse lepingus, mis sõlmitakse lähtuvalt Euroopa Liidu lepingu (ELi leping) artiklist 37 ja vastavalt Euroopa Liidu toimimise lepingu (ELi toimimise leping) artiklis 218 sätestatud menetlusele.

(2) Pärast seda, kui nõukogu võttis 19. aprillil 2016 vastu otsuse, millega antakse luba alustada läbirääkimisi, pidas liidu välisasjade ja julgeolekupoliitika kõrge esindaja kooskõlas ELi lepingu artikliga 37 läbirääkimisi liidu ja Kesk-Aafrika Vabariigi vahelise EUTM RCA staatust Kesk-Aafrika Vabariigis käsitleva kirjavahetuse vormis lepingu üle.

(3) Kooskõlas ELi lepingule ja ELi toimimise lepingule lisatud Taani seisukohta käsitleva protokolli nr 22 artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises. Taani ei osale käesoleva otsuse rakendamises ning seetõttu ka käesoleva missiooni rahastamises.

(4) Kõnealune kirjavahetuse vormis leping tuleks heaks kiita,

ON VASTU VÕTNUD KÄESOLEVA OTSUSE:

Artikkel 1

Euroopa Liidu ja Kesk-Aafrika Vabariigi vaheline kirjavahetuse vormis leping, mis käsitleb Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) staatust, kiidetakse liidu nimel heaks.

Kirjavahetuse vormis lepingu tekst on lisatud käesolevale otsusele.

Artikkel 2

Nõukogu eesistujal on õigus määrata isik(ud), kes on volitatud kirjavahetuse vormis lepingule alla kirjutama, et muuta see liidu suhtes siduvaks.

Artikkel 3

Käesolev otsus jõustub selle vastuvõtmise päeval.

Brüssel, 12. juuli 2016 Nõukogu nimel eesistuja P. KAŽMIR

(1) Nõukogu 19. aprilli 2016. aasta otsus (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA) (ELT L 104, 20.4.2016, lk 21).
ET Euroopa Liidu Teataja L 273/1

NÕUKOGU OTSUS (ÜVJP) 2016/1783,

4. august 2016,

Euroopa Liidu ja Afganistani Islamivabariigi vahelise kirjavahetuse vormis lepingu (millega pikendatakse Euroopa Liidu politseimissiooni Afganistanis (EUPOL AFGHANISTAN) staatust käsitlevat lepingut) liidu nimel allkirjastamise ja sõlmimise kohta

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,

võttes arvesse liidu välisasjade ja julgeolekupoliitika kõrge esindaja ettepanekut

ning arvestades järgmist:

(1) Nõukogu lõi 30. mail 2007 ühismeetmega 2007/369/ÜVJP (1) Euroopa Liidu politseimissiooni Afganistanis (EUPOL AFGHANISTAN). Missiooni EUPOL AFGHANISTAN volitused, mida on muudetud otsusega 2014/922/ÜVJP, (2) kaotavad kehtivuse 31. detsembril 2016.

(2) Liit ja Afganistani Islamivabariik allkirjastasid 14. oktoobril 2010 EUPOL AFGHANISTANi staatust käsitleva lepingu (3). See leping kaotab kehtivuse 14. oktoobril 2016.

(3) Pärast seda, kui nõukogu võttis 26. oktoobril 2015 vastu otsuse, millega lubatakse alustada läbirääkimisi, pidas liidu välisasjade ja julgeolekupoliitika kõrge esindaja kooskõlas ELi lepingu artikliga 37 läbirääkimisi liidu ja Afganistani Islamivabariigi vahelise kirjavahetuse vormis sõlmitava lepingu üle, millega pikendatakse EUPOL AFGHANISTANi staatust käsitlevat lepingut, et viia lõpuni EUPOL AFGHANISTANi volitused ja lõpetada EUPOL AFGHANISTANi tegevus.

(4) Kõnealune kirjavahetuse vormis leping tuleks heaks kiita,

ON VASTU VÕTNUD KÄESOLEVA OTSUSE:

Artikkel 1

Käesolevaga kiidetakse liidu nimel heaks Euroopa Liidu ja Afganistani Islamivabariigi vaheline kirjavahetuse vormis leping, millega pikendatakse Euroopa Liidu politseimissiooni Afganistanis (EUPOL AFGHANISTAN) staatust käsitlevat lepingut.

Kirjavahetuse vormis lepingu tekst on lisatud käesolevale otsusele.

Artikkel 2

Nõukogu eesistujal on õigus määrata isik(ud), kes on volitatud kirjavahetuse vormis lepingule alla kirjutama, et see liidu suhtes siduvaks muuta.

Artikkel 3

Käesolev otsus jõustub selle vastuvõtmise päeval.

Brüssel, 4. august 2016 Nõukogu nimel eesistuja M. LAJČÁK

(1) Nõukogu 30. mai 2007. aasta ühismeede 2007/369/ÜVJP Euroopa Liidu politseimissiooni kohta Afganistanis (EUPOL AFGHANISTAN) (ELT L 139, 31.5.2007, lk 33).

(2) Nõukogu 17. detsembri 2014. aasta otsus 2014/922/ÜVJP, millega muudetakse otsust 2010/279/ÜVJP Euroopa Liidu politseimissiooni kohta Afganistanis (EUPOL AFGHANISTAN) ja pikendatakse selle kehtivust (ELT L 363, 18.12.2014, lk 152).

(3) Euroopa Liidu ja Afganistani Islamivabariigi vaheline Euroopa Liidu politseimissiooni Afganistanis (EUPOL AFGHANISTAN) staatust käsitlev leping (ELT L 294, 12.11.2010, lk 2).
(268)

NEOd kohaldatakse kõigi lennujaama kasutavate lennuettevõtjate suhtes. See kord ei ole seotud konkreetse lennuettevõtja või lennuettevõtjate rühmaga, mida rõhutab ka asjaolu, et NEO kohaldamise ajal said lennuettevõtjad tulla lennujaama ja sealt lahkuda, ilma et NEOd oleks muudetud. Seetõttu on see üldine lennujaamatasude kava, nagu on osutatud 2014. aasta lennundussuuniste punktis 63. NEO asjakohased lisakulud ja -tulud on need, mis pidid FD eeldusel tekkima NEO kohaldamisel, võrreldes muude alternatiivsete tasumäärade kohaldamisega. Kuni varasema, NERESe kava aegumiseni oleks kohaldatud 2000. aasta kava. Seega oli FD-l NEO kehtestamise ajal kolm järgmist valikut: i) kehtestada 2000. aasta kava suuremate lennujaamatasudega või ii) kehtestada NEO väiksemate lennujaamatasudega kui 2000. aasta kavas või iii) kehtestada nende kahe kava kombinatsioon („kombineeritud kava“).
ET Euroopa Liidu Teataja L 300/1

NÕUKOGU OTSUS (EL) 2016/1946,

15. märts 2016,

Euroopa Liidu ja Gruusia vahelise salastatud teabe vahetamise ja kaitse julgeolekukorda käsitleva lepingu allkirjastamise ja sõlmimise kohta

EUROOPA LIIDU NÕUKOGU,

võttes arvesse Euroopa Liidu lepingut, eelkõige selle artiklit 37, ning Euroopa Liidu toimimise lepingut, eelkõige selle artikli 218 lõiget 5 ja artikli 218 lõike 6 esimest lõiku,

võttes arvesse liidu välisasjade ja julgeolekupoliitika kõrge esindaja ettepanekut

ning arvestades järgmist:

(1) Nõukogu otsustas oma 20. jaanuari 2014. aasta istungil anda Euroopa Liidu lepingu artikli 37 alusel ning Euroopa Liidu toimimise lepingu artikli 218 lõikes 3 kehtestatud menetluse kohaselt liidu välisasjade ja julgeolekupoliitika kõrgele esindajale (kõrge esindaja) volitused alustada läbirääkimisi Euroopa Liidu ja Gruusia vahelise salastatud teabe vahetamise ja kaitse julgeolekukorda käsitleva lepingu sõlmimiseks.

(2) Pärast volituste saamist pidas kõrge esindaja Gruusiaga läbirääkimisi salastatud teabe vahetamise ja kaitse julgeolekukorda käsitleva lepingu üle.

(3) Nimetatud leping tuleks heaks kiita,

ON VASTU VÕTNUD KÄESOLEVA OTSUSE:

Artikkel 1

Käesolevaga kiidetakse liidu nimel heaks Euroopa Liidu ja Gruusia vaheline salastatud teabe vahetamise ja kaitse julgeolekukorda käsitlev leping.

Lepingu tekst on lisatud käesolevale otsusele.

Artikkel 2

Nõukogu eesistujal on õigus määrata isik(ud), kes on volitatud lepingule alla kirjutama, et see liidu suhtes siduvaks muuta.

Artikkel 3

Käesolev otsus jõustub selle vastuvõtmise päeval.
(1)

Ühendkuningriik taotles 3. märtsil 2016 vastavalt määruse (EL) nr 528/2012 artikli 3 lõikele 3 komisjonilt otsust selle kohta, kas kõnealuse määruse artikli 3 lõike 1 punkti a tähenduses on biotsiid parafiinõli, mida kasutatakse pesitsevate lindude, näiteks hanede ja kajakate munade katmiseks, et piirata nende populatsiooni arvukust ja vähendada võimalust, et linnud põrkavad lennuväljal või selle ümbruses kokku õhusõidukiga.
(1)

Euroopa Parlamendi ja nõukogu määruse (EL) nr 1307/2013 (2) artikli 32 lõikega 6 on ette nähtud, et vältimaks toetuse maksmist ebaseaduslike põllukultuuride puhul on kanepi tootmiseks kasutatavad maa-alad toetuskõlblikud üksnes siis, kui kasutatavate sortide tetrahüdrokannabinooli sisaldus ei ületa 0,2 %.
(4)

Kanada on võtnud vastu aruandlusnõuded valitsusasutustele tehtud maksete kohta (22. juuni 2015. aasta mäetööstuse läbipaistvusmeetmete seadus ja aruandluse tehnilised üksikasjad). Võttes arvesse direktiivi 2013/34/EL artikli 46 lõikes 3 loetletud kriteeriume, annavad need aruandlusnõuded sisulisi tulemusi, mis on samaväärsed direktiivi 2013/34/EL 10. peatüki ja direktiivi 2004/109/EÜ artikli 6 sätete tulemustega. Kõnealused aruandlusnõuded kehtivad ainult mäetööstuses tegutsevate ettevõtjate ja emitentide suhtes. Seepärast tuleks järeldada, et Kanada aruandlusnõudeid, mis käsitlevad ettevõtete ja emitentide poolt valitsusasutustele tehtud maksete kohta aru andmist, tuleks käsitada samaväärsetena direktiivi 2013/34/EL 10. peatüki nõuetega üksnes mäetööstusega seotud tegevuse osas.
(3)

2005. aasta rahvusvahelist oliiviõli- ja lauaoliivilepingut, (1) mis kaotas kehtivuse 31. detsembril 2014, pikendati 31. detsembrini 2015 ja see jäi kehtima lepingu artikli 47 lõike 3 alusel lepingu jõustumiseni, tingimusel et pikendamise periood ei ületa 12 kuud. Leping on allkirjastamiseks avatud ÜRO peakorteris New Yorgis kuni 31. detsembrini 2016 (kaasa arvatud).
(3)

Määruse (EL) nr 652/2014 artiklis 23 on sätestatud, et liikmesriigid esitavad komisjonile kõikide eelmist aastat hõlmavate heakskiidetud ühe- või mitmeaastaste kavade kohta üksikasjaliku tehnilise ja finantsaruande hiljemalt iga aasta 30. aprilliks. Samuti on sätestatud, et liikmesriigid esitavad komisjonile iga heakskiidetud riikliku kava kohta vahepealse finantsaruande hiljemalt iga aasta 31. augustiks.
(5)

AETRi artiklis 22a on sätestatud, et kokkuleppeosalised võtavad digitaalseid sõidumeerikuid käsitlevad nõukogu määruse (EMÜ) nr 3821/85 (5) muudatused automaatselt üle ilma ametliku konsulteerimise või hääletuseta. Asjaolu, et ELi mittekuuluvad kokkuleppeosalised ei saa osaleda digitaalse sõidumeeriku tehnilise kirjelduse väljatöötamise ja vastuvõtmise protsessis, on olnud teatavate kokkuleppeosaliste jaoks rahulolematuse allikas. Komisjoni teatises „Digitaalne sõidumeerik: edaspidised tegevussuunad“ tõdetakse, et kõnealune mehhanism seab ohtu digitaalse sõidumeeriku õige ja ühtlustatud kasutuselevõtu ELi mittekuuluvate kokkuleppeosaliste poolt. Seepärast on liidu huvides muuta digitaalsete sõidumeerikutega seotud otsustusprotsessi ja teha eksperdirühma kaudu ettepanek AETRi artikli 22a väljajätmiseks ning AETRi artikli 22 lõigetes 1–3 sätestatud menetluse kohaldamiseks digitaalse sõidumeeriku tehnilise kirjelduse muutmise puhul.
(8)

Värskete banaanide import teistest traditsioonilistest suurtest eksportivatest riikidest, kellega EL samuti on sõlminud vabakaubanduslepingu (eriti Colombiast, Costa Ricast ja Panamast), jäi kuni 2016. aasta septembrini märkimisväärselt alla neile samaväärsetes stabiilsusmehhanismides kehtestatud künnise ning on viimase nelja aasta vältel järginud sarnaseid suundumusi ja ühikuväärtusi. Näiteks jäid Colombiast ja Costa Ricast pärit impordikogused 2016. aasta septembris vastavalt 915 000 ja 542 000 tonni allapoole nende jaoks kindlaks määratud künnist, mis on märkimisväärselt suuremad kogused kui Guatemala jaoks terveks aastaks ette nähtud signaalkogus (65 000 tonni).
(251)

Komisjon palus kolm korda esitada kõik varasemad dokumendid, millest tuleks ilmsiks enne FSIHi otsust tehtud ettevalmistustööd (25). Belgia vastas, et alates 2003. aastast, kui FSIH võttis osaluse Duferco US kapitalis, kuulus kolm FSIHi esindajat Duferco US ja Farrell haldusnõukogudesse ning need esindajad osalesid kõnealuste äriühingute juhtimises. Duferco US aktsionäride vahel vahetati mitmeid aruandeid (26). Belgia esitas nende aruannete kohta kaks näidet, mis olid koostatud 2004. aasta augustis ja 2005. aasta märtsis. Need aruanded on paarileheküljelised kokkuvõtted FSIHi esindajate külastustest ettevõttesse Farrell. Komisjon leiab, et need aruanded ei võimalda mitte mingil määral hinnata FSIHi osalemist äriühingus Duferco US. Belgia väidab, et terasetootmise sektori eksperdid olid suutelised ise hindama ettevõtja olukorda (27). Komisjon märgib samas, et Belgia ei ole esitanud ühtegi märkust, kirja või muud dokumenti, mis annaks tunnistust teabevahetusest terasetootmise sektori spetsialistide ja Duferco kontserni vahel, mis oleks võimaldanud määrata kindlaks FSIHi osaluse hinda äriühingus Duferco US.
(58)

Direktiivi 2010/13/EL kohta on tehtud muudatusettepanek, et tagada audiovisuaalmeedia teenustega seotud lineaarsete ja mittelineaarsete turumuutuste käsitlemine direktiivis asjakohasel viisil. Komisjon võttis selle muudatusettepaneku vastu 25. mail 2016 (12). Selles selgitatakse, et liikmesriikidel on õigus kohustada nende jurisdiktsiooni alla kuuluvaid tellitavate audiovisuaalmeedia teenuste osutajaid panustama rahaliselt Euroopa päritoluga teoste tootmisesse. Artikli 13 muudatusettepanekuga täpsustatakse esmajoones seda, et liikmesriikidel on õigus nõuda, et selliseid rahalisi osamakseid teeksid nende territooriumil asuvale vaatajaskonnale suunatud tellitava audiovisuaalmeedia teenuse osutajad, kes on asutatud teistes liikmesriikides. Sellisel juhul nähakse muudatusettepanekuga ette, et need rahalised osamaksed põhinevad ainult nendes liikmesriikides teenitud tuludel, kuhu teenuseid suunatakse. Liikmesriik, kus teenuseosutaja on asutatud, võtab rahalist osamakset kehtestades arvesse mis tahes rahalisi osamakseid, mille on kehtestanud liikmesriigid, kuhu teenuseosutaja oma teenuseid suunab.
(25)

Määruse (EÜ) nr 1008/2008 artikli 19 lõikes 3 on sätestatud, et asjaomane liikmesriik peab teavitama komisjoni kavatsusest reguleerida lennuliikluse jaotust või muuta kehtivaid liikluse jaotuse eeskirju. Selles lõikes on veel sätestatud, et komisjon peab kontrollima artikli 19 lõike 2 kohaldamist ning otsustama kuue kuu jooksul pärast liikmesriigilt teabe saamist ja olles küsinud määruse (EÜ) nr 1008/2008 artikliga 25 loodud komitee arvamust, kas asjaomane liikmesriik võib kõnealuseid meetmeid kohaldada. Lõikes on täiendavalt öeldud, et komisjon peab avaldama oma otsuse Euroopa Liidu Teatajas ning meetmeid ei kohaldata enne komisjoni heakskiidu avaldamist.
(9)

Veel üks tegevuskavas „Tagasi Schengeni juurde“ sisalduv meede on ELi-Türgi avalduse edukas rakendamine. Avalduse rakendamine annab küll juba häid tulemusi, nagu täheldatakse kolmandas eduaruandes, (4) aga sellegipoolest on oluline jätkuvalt tagada, et avalduse rakendamine toimuks jätkusuutlikult. Lisaks on tarvis jätkata koostööd, milles lepiti kokku Lääne-Balkani rändeteel olevate riikide juhtide kohtumisel tehtud avalduses.
(3)

Lepingu artiklis 58 on sätestatud, et liit ja Uus-Meremaa võivad kohaldada kuni lepingu jõustumiseni ajutiselt teatavaid lepingu sätteid, mille lepinguosalised on ühiselt kindlaks määranud.
(8)

Kooskõlas määruse (EL) nr 1306/2013 artikli 36 lõike 3 punktiga b jäeti 2014. eelarveaasta raamatupidamisarvestuse kontrollimise ja heakskiitmise otsusest välja 9 934 738,68 euro suurune summa. See hõlmas maaelu arengu programmi 2007EE06RPO001 puhul deklareeritud 1 122 778,99 eurost summat, maaelu arengu programmi 2007ES06RPO009 puhul deklareeritud 18 560,56 eurost summat, maaelu arengu programmi 2007FI06RPO001 puhul deklareeritud 5 599 314,30 eurost summat, maaelu arengu programmi 2007LU06RPO001 puhul deklareeritud 169 459,49 eurost summat ja maaelu arengu programmi 2007UK06RPO002 puhul deklareeritud 3 024 625,34 eurost summat. Pärast muudetud rahastamiskavade vastuvõtmist hüvitas komisjon kõnealused summad 2015. aastal ja seepärast on need lisatud käesolevasse raamatupidamisarvestuste kontrollimise ja heakskiitmise otsusesse.
(8)

Värskete banaanide import teistest traditsioonilistest suurtest eksportivatest riikidest, kellega EL samuti on sõlminud vabakaubanduslepingu (eriti Colombiast, Costa Ricast ja Panamast), jäi kuni 2016. aasta oktoobrini märkimisväärselt alla neile samaväärsetes stabiilsusmehhanismides kehtestatud künnise ning on viimase nelja aasta vältel järginud sarnaseid suundumusi ja ühikuväärtusi. Näiteks jäid Colombiast ja Costa Ricast pärit impordikogused 2016. aasta oktoobris vastavalt 792 000 ja 521 000 tonni allapoole nende jaoks kindlaks määratud künnist, mis on märkimisväärselt suuremad kogused kui Peruu jaoks terveks aastaks ette nähtud signaalkogus (90 000 tonni).